
I Z V J E Š T A J
Odjeljenja za unutrašnju kontrolu policije
o izvršenim unutrašnjim kontrolama policije
za mjesec april 2026.godine

■ Kontrole – provjere (završeni postupci)


Službenici Odjeljenja za unutrašnju kontrolu policije su tokom aprila 2026.godine, izvršili  10 kontrola – provjera zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

Na osnovu činjenica i dokaza utvrđenih u postupku unutrašnje kontrole, u dva slučaja kontrola – provjera zakonitosti postupanja policijskih službenika, u postupcima unutrašnje kontrole utvrđene su činjenice i dokazi koji su ukazali na nezakonito ili neetično postupanje policijskih službenika, usljed čega su preduzete sljedeće mjere:

· u jednom slučaju, na osnovu činjenica i dokaza utvrđenih u postupku unutrašnje kontrole, konstatovano je da postoji osnovana sumnja da je policijski službenik Stanice policije OB Šavnik postupio suprotno Kodeksu policijske etike, usljed čega je Izvještaj sa spisima predmeta sačinjenim u postupku unutrašnje kotrole dostavljem Etičkom odboru.

· U dugom slučaju, na osnovu činjenica i dokaza utvrđenih u postupku unutrašnje kontrole, konstatovano je da postoji osnovana sumnja da je policijski službenik Stanice policije Odjeljenja bezbjednosti Berane počinio težu povredu službene dužnosti iz člana 95 stav 1 tačka 5 (svako propuštanje ili radnja koja onemogućava građanina ili pravno lice u ostvarivanju prava koja im po zakonu pripadaju) Zakona o državnim službenicima i namještenicima, usljed čega je Izvještaj sa spisima sačinjenim u postupku unutrašnje kontrole dostavljen direktoru Uprave policije na nadležnost u cilju pokretanja disciplinskog postupka. Takođe, Izvještaj sa spisima sačinjenim u postupku unutrašnje kontrole dostavljen je i nadležnom državnom tužilaštvu na ocjenu postojanja elemenata krivične odgovornosti u postupanju policijskog službenika, kao i Zaštitniku ljudskih prava i sloboda na zahtjev Zaštitnika.

U preostalih osam slučajeva u postupima unutrašnje kontrole, nijesu utvrđene činjenice i dokazi koji bi ukazivali na postojanje elemenata disciplinske ili druge odgovornosti policijskih službenika.

U tri od naznačenih osam slučajeva kontrola u kojima se čekalo sa pružanjem međunarodne pravne pomoći u ovim slučajevima, nije dobijena povratna informacija o dostupnosti stranih državljanina za potrebe postupaka pred unutrašnjom kontrolom, usljed čega su postupci unutrašnje kontrole obustavljeni,  do daljnjeg.

U četiri, od naznačenih osam slučajeva unutrašnjih kontrola, u kojima se u postupima unutrašnje kontrole nijesu mogle utvrditi činjenice i dokazi koji bi ukazivali na postojanje elemenata disiplinske ili druge odgovornosti policijskih službenika u preduzimanju službenih radnji u predmetnim slučajevima, Izvještaji o izvršenim unutrašnjim kontrolama sa spisima predmeta sačinjenim u postupcima unutrašnje kontrole dostavljeni su nadležnim državnim tužilaštvima, na zahtjev ovih tužilaštava.



● ● ◊ ● ●
■Pritužbe – žalbe građana 

	Službenici Odjeljenja za unutrašnju kontrolu policije su tokom aprila 2026.godine, izvršili kontrole zakonitosti postupanja policijskih službenika na osnovu pet pritužbi građana na postupanje policijskih službenika.

Pritužbe su se sadržinski odnosile na način vršenja policijskih poslova i primjenu policijskih ovlašćenja.

Na osnovu činjenica i dokaza utvrđenih u postupku unutrašnje kontrole u dva slučaja unutrašnjih kontrola, povodom pritužbi građana, u postupcima unutrašnje kontrole utvrđene su činjenice i dokazi koji su ukazali na neetično ili neprofesionalno postupanje policijskih službenika, usljed čega su preduzete sljedeće mjere:

· U jednom slučaju,na osnovu činjenica i dokaza u postupku unutrašnje kontrole, utvrđeno je da je jedna policijska službenica Uprave policije postupila suprotno Kodeksu policijske etike, usljed čega je Izvještaj o izvršenoj unutrašnjoj kontroli dostavljen Etičkom odboru na dalji postupak. 

· U drugom slučaju, na osnovu činjenica i dokaza u postupku unutrašnje kontrole, policijskom službeniku je, od strane službenika unutrašnje kontrole izrečena mjera opomene i upozorenja na obavezu da prema predstavnicima sredstava javnog informisanja, tokom obavljanja poslova u drugoj instituciji, mora imati maksimalno korektnu i profesionalnu saradnju, kako se slični događaji ne bi dešavali u budućem periodu.
 

► U preostala tri  postupka unutrašnje kontrole, nijesu se mogle utvrditi činjenice i dokazi koji bi ukazivali na postojanje elemenata disciplinske ili druge odgovornosti policijskih službenika u preduzimanju službenih radnji u predmetnim slučajevima, od kojih je u jednom slučaju, nakon više pokušaja da se stupi u kontakt sa državljaninom Ujednjenog Kraljevstva – Velike Britanije, kao podnosiocem pritužbe, koji nijesu dali rezultate, rad po prijavi obustavljen, do daljnjeg.  

